
REFERAT

Legea nr. 341 din 12 iulie 2004 a recunostintei fata de eroii-martiri şi luptatorii care au contribuit la victoria Revoluţiei romane din decembrie 1989 prevede la art. 5 alin. ( 1 ) lit. c. urmatoarele : persoanele prevăzute la art. 3 alin. (1) lit. b), precum şi la art. 4 alin. (1) din lege beneficiază, pe lângă indemnizaţia calculată conform prevederilor art. 4, şi de următoarele drepturi:

“ c) cumpărarea sau închirierea cu prioritate, fără licitaţie, din fondul de stat, a unui spaţiu comercial sau de prestări servicii corespunzător, cu o suprafata utila de pana la 100 mp, inclusiv în indiviziune, sau concesionarea ori închirierea cu prioritate, fără licitaţie, a unei suprafeţe de teren de pana la 100 mp din domeniul public pentru construirea unui spaţiu comercial sau de prestări servicii, cu o clauza de neinstrainare timp de 10 ani de la data dobândirii; “ 


In Hotararea Consiliului Local al Municipiului Timisoara nr. 53/22.10.1996, anulata prin Sentinta Civila nr. 63/CA/01.06.1999 a Tribunalului Timis motivat de faptul ca se conditiona atribuirea unui spatiu in baza Legii nr. 42/1990 de nominalizarea Asociatiilor de Revolutionari, prevedea faptul ca daca o institutie sau o societate comerciala cedeaza un spatiu, in favoarea unui beneficiar al Legii nr. 42/1990 acest spatiu va fi repartizat in mod direct persoanei respective.


In Hotararea Consiliului Local al Municipiului Timisoara nr. 411/2000 privind aprobarea Metodologiei de repartizare a spaţiilor cu altă destinaţie decât aceea de locuinţă din Timişoara, către beneficiarii Legii nr. 42/1990, republicată şi modificată care inlocuieste Hotararea Consiliului Local al Municipiului Timisoara nr. 53/22.10.1996, prevederea mentionata mai sus nu a mai fost preluata.


Prevederea faptului ca daca o institutie sau o societate comerciala cedeaza un spatiu, in favoarea unui beneficiar al Legii nr. 341/2004 acest spatiu sa fie repartizat in mod direct persoanei respective nu se regaseste nici in Hotararea Consiliului Local al Municipiului Timisoara nr. 294/27.06.2006.


Prin adresa nr. D72006 – 7529/12.12.2006 dl. consilier municipal ing. Achimescu Bogdan propune emiterea unei hotarari a consiliului local pentru modificarea Hotararii Consiliului Local al Municipiului Timisoara nr. 294/27.06.2006 prin includerea prevederii faptului ca daca o institutie, o societate comerciala sau un beneficiar al Legii nr. 341/2004 cedeaza un spatiu, in favoarea unui beneficiar al Legii nr. 341/2004 acest spatiu sa fie repartizat in mod direct persoanei respective.

Prin Hotararea Consiliului Local al Municipiului Timisoara nr. 27/30.01.2007, in vigoare la aceasta data s-au stabilit criteriile de departajare a solicitarilor de spatii comerciale sau de prestari servicii de la beneficiarii Legii nr. 341/2004., la art. 1 lit F) figurand prevederea „F.) Daca o institutie sau o societate comerciala cedeaza un spatiu, in limita a 100 m.p., in favoarea unui beneficiar al Legii nr. 341/1990, spatiul va fi atribuit in mod direct persoanei respective.”

In urma discutiilor in conducerea executiva a Primariei Municipiului Timisoara s-a constatat faptul ca prevederea mentionata duce la nerespectarea listei de prioritati ducand la nemultumiri ale beneficiarilor Legii nr. 341/2004.

Avand in vedere cele prezentate
PROPUNEM :

Aprobarea de catre Consiliului Local al Municipiului Timisoara a unui proiect de hotarare pentru revocarea art. 1 din Hotararea Consiliului Local al Municipiului Timisoara nr. 27/30.01.2007 prin care a fost introdus art. 1 lit F).

Criteriile de departajare a solicitarilor de spatii comerciale sau de prestari servicii de la beneficiarii Legii nr. 341/2004 vor fi cele prevazute in Hotararea Consiliului Local al Municipiului Timisoara nr. 294/27.06.2006.

